**Tiesību akta projekta sākotnējās ietekmes novērtējuma ziņojums (anotācija) par Ministru kabineta noteikumu projektu „Grozījumi Ministru kabineta 2009.gada 13.janvāra noteikumos Nr. 42 „Noteikumi par pazemes ūdens resursu apzināšanas kārtību un kvalitātes kritērijiem””**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta noteikumu projekts „Grozījumi Ministru kabineta 2009.gada 13.janvāra noteikumos Nr. 42 „Noteikumi par pazemes ūdens resursu apzināšanas kārtību un kvalitātes kritērijiem”” (turpmāk – noteikumu projekts) izstrādāts, lai pārņemtu grozījumus Eiropas Parlamenta un Padomes Direktīvā 2006/118/EK, kas izdarīti ar Komisijas 2014.gada 20.jūnija Direktīvu 2014/80/ES, ar ko groza II pielikumu Eiropas Parlamenta un Padomes Direktīvā 2006/118/EK par gruntsūdeņu aizsardzību pret piesārņojumu un pasliktināšanos (turpmāk – Direktīva [2014/80/ES](http://eur-lex.europa.eu/LexUriServ/LexUriServ.do?uri=OJ:L:2008:348:0084:01:LV:HTML)). Direktīvas prasības jāpārņem līdz 2016.gada 11.jūlijam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai īstenotu Eiropas Savienības tiesību aktos un plānošanas dokumentos noteikto stratēģiju pazemes ūdeņu aizsardzībai pret piesārņojumu, 2006.gada 12.decembrī tika pieņemta **Eiropas Parlamenta un Padomes** Direktīva 2006/118/EK par gruntsūdeņu aizsardzību pret piesārņojumu un pasliktināšanos (turpmāk – Direktīva 2006/118/EK). Tajā noteiktās prasības ir pārņemtas Ministru kabineta 2009.gada 13.janvāra noteikumos Nr. 42 „Noteikumi par pazemes ūdens resursu apzināšanas kārtību un kvalitātes kritērijiem.”  Direktīvā 2006/118/EK ir noteikta kārtība pazemes ūdeņu stāvokļa novērtēšanai, kā arī prasības piesārņojuma samazināšanas pasākumu plānošanai un informācijas sniegšanai. Direktīvas 2006/118/EK 10.pantā noteikts, ka tās I un II pielikumu jāpārskata līdz 2013. gada 16. janvārim, un pēc tam ik pēc sešiem gadiem. Izpildot minēto deleģējumu, Eiropas Komisija konstatēja nepieciešamību pēc tehniskiem precizējumiem Direktīvas 2006/118/EK II pielikumā. Pirmkārt, tika konstatēts, ka jāizvērtē vajadzība noteikt robežvērtības (koncentrācijas, kuras nedrīkst pārsniegt, lai aizsargātu cilvēku veselību un vidi) slāpekļa un fosfora savienojumiem. Otrkārt, robežvērtību noteikšanai dažādās dalībvalstīs izmantotās metodikas jāpadara labāk salīdzināmas. Tāpēc 2013.gadā Eiropas Komisija sagatavoja priekšlikumus grozījumiem Direktīvas 2006/118/EK II pielikumā, kas tika apstiprināti komitoloģijas procedūrā 2014.gada februārī.  Pārņemot minētos grozījumus, noteikumu projekts:   * ar diviem jauniem elementiem (nitrītiem un fosforu) papildina vielu un savienojumu sarakstu, kam jāizvērtē nepieciešamība noteikt piesārņojošo vielu robežvērtības (koncentrācijas, kuras nedrīkst pārsniegt, lai aizsargātu cilvēku veselību un vidi); * precizē informāciju, kas jāņem vērā, nosakot piesārņojošo vielu robežvērtības; * papildina upju baseinu apsaimniekošanas plānos sniedzamās informācijas par pazemes ūdeņiem sarakstu. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 4. | Cita informācija | Konsultācijas notiek ar valsts sabiedrību ar ierobežotu atbildību „Latvijas Vides, ģeoloģijas un meteoroloģijas centrs” (turpmāk -LVĢMC). |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | Izstrādātais noteikumu projekts nodrošina Direktīvas 2014/80/ES prasību pārņemšana valsts tiesību aktos. Papildu tiesību aktu izstrāde nav nepieciešama. |
| 2. | Atbildīgā institūcija | Vides aizsardzības un reģionālās attīstības ministrija (turpmāk – ministrija) |
| 3. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Komisijas 2014.gada 20.jūnija Direktīva 2014/80/ES, ar ko groza II pielikumu Eiropas Parlamenta un Padomes Direktīvā 2006/118/EK par gruntsūdeņu aizsardzību pret piesārņojumu un pasliktināšanos. Direktīvas 2014/80/ES prasības normatīvajos aktos jāpārņem līdz 2016.gada 11.jūlijam. |
| 2. | Citas starptautiskās saistības | Nav |
| 3. | Cita informācija | Nav |

|  |  |  |  |
| --- | --- | --- | --- |
| 1.tabula  Tiesību akta projekta atbilstība ES tiesību aktiem | | | |
| Attiecīgā ES tiesību akta datums, numurs un nosaukums | Komisijas 2014.gada 20.jūnija Direktīva 2014/80/ES, ar ko groza II pielikumu Eiropas Parlamenta un Padomes Direktīvā 2006/118/EK par gruntsūdeņu aizsardzību pret piesārņojumu un pasliktināšanos | | |
|  | | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2014/80/ES  pielikuma 1.punkts  (Direktīvas 2006/118/EK II pielikuma A daļas 3.punkts) | Noteikumu projekta 7.punkts  (Noteikumu Nr.42 3.pielikuma 3.punkts) | Pārņemts pilnībā | neparedz stingrākas prasības |
| Direktīvas 2014/80/ES  pielikuma 2.punkts  (Direktīvas 2006/118/EK II. pielikuma B daļas 1.punkts) | Noteikumu projekta 6.punkts  (Noteikumu Nr.42 3.pielikuma 2.3.apakšpunkts) | Pārņemts pilnībā | neparedz stingrākas prasības |
| Direktīvas 2014/80/ES  pielikuma 3.punkts  (Direktīvas 2006/118/EK II. pielikuma C daļa) | Noteikumu projekta 1., 2., 3., 4. un 5.punkts  (Noteikumu Nr.42 25.2, 25.3., 25.4., 25.5. un 25.10. apakšpunkts) | Pārņemts pilnībā | neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Projekts šo jomu neskar. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | |
| Cita informācija | Nav | | |
| 2.tabula  Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem  Pasākumi šo saistību izpildei | | | |
| Projekts šo jomu neskar. | | | |

|  |  |  |
| --- | --- | --- |
| VI. Sabiedrības līdzdalība un komunikācijas aktivitātes | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2015.gada 8.oktobrī ievietots ministrijas tīmekļa vietnē: <http://www.varam.gov.lv/lat/likumdosana/normativo_aktu_projekti> sabiedriskai apspriešanai. |
| 3. | Sabiedrības līdzdalības rezultāti | Noteikumu projekta izstrādes gaitā netika saņemti priekšlikumi un komentāri. |
| 4. | Cita informācija | Noteikumu projektā noteiktās prasības skar tikai kompetentās institūcijas - LVĢMC - darbību. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ministrija, LVĢMC kas atbilstoši MK noteikumu Nr.42 2.punktam, apzina pazemes ūdens resursus un novērtē pazemes ūdensobjektu kvalitāti un kvantitatīvo stāvokli. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunas institūcijas nav nepieciešams veidot; nav nepieciešams likvidēt vai reorganizēt jau esošas institūcijas.  Noteikumu projektā noteiktie precizējumi attiecībā uz pazemes ūdeņu kvalitātes novērtēšanai izmantojamo informāciju un tās atspoguļošanu upju baseinu apsaimniekošanas plānos **nerada būtiskas izmaiņas atbildīgās institūcijas − LVĢMC − funkcijās vai uzdevumos. Tas nav uzskatāms par papildu slogu minētās institūcijas cilvēkresursiem.** |
| 3. | Cita informācija | Nav |

Anotācijas II, III sadaļa – projekts šīs jomas neskar.

Vides aizsardzības un

reģionālās attīstības ministrs K.Gerhards

Vīza:

valsts sekretāra p.i.

valsts sekretāra vietniece

administratīvajos jautājumos E.Turka

30.11.2015. 14:29

1083

I.Teibe

67026574, Iveta.Teibe@varam.gov.lv